गढ़ी नीमराणा में मीरबक्शी (शाहीसेनापति) से युद्ध हुआ। इस युद्ध में मुगल सेना का योद्धा हकीम खां मारा गया और रुस्तम खां जख्मी हुआ। जाट पुत्र शम्मू ने विशेष वीरता का परिचय दिया।

तिहि देखि संभू कौ तनै, रिस ज्वाल उर अंतर सनै। 

फटकार के लहि हाथ में, हय हांकियो अरि गथ्थ में। 

सु हकीम खां लख आवतौ, जो हुतौ चाप चलावतौ।

तिहि कान लौं करिवान कौं, तकि दियौ ताकि भुजान कौं।

सर सौ लग्यो उन आय कै, छत परयौ श्रोन बहाय कै। 

यह वीर तीरहि कढ़ि कै, इस रंग रुद्रहि बढ़ि कै।
हय हक्यौ गजदंत पै, मनु राखि कै अरि अंत पै।

ज्यों सिंह गजमद मन्द पै। हय लस्यौ यों करि दन्त पै।

फटकारि सेलहि उद्ध कौं, तकि अपनी अरि सुद्ध कौं। 

वह सेल गज ग्रह भेदि कै, सु हकीम खाँ तन छेद कै।

तब ही सुतीरन बुहियो, सु हकीम खाँ रण रुट्ठियौ। 

इक दयौ सर कटि तक्कि कै, वह लग्यों हरिनहि धक्कि कै। 

तब ही सु संभू पूत नै, गहि तेग बल मजबूत नै। 

गज कुम्भ दइय करकि कै, मनु परय विज्जु तरकि कै।

फिर धाय गज गद्दी दली, कसना विदारय भुज वली। 

सु हकीम खाँ भुई पारियौ, गज पुट्ठि ते गहि डारियौ। 

इमि गिरत लोग निहारियौ, मनु कान्ह कंस पछारियौ। 

तब हि तु औरन दोरिकै, लिए रुस्तमा झकझोर कै।

करि एक एकहि चोट सौ, राख्यौ हकीमहि जोट सौ।

गढ़ी नीमराणा युद्ध
ईश्वरी सिंह का पत्र
महाराजा सूरजमल का रणक्षेत्र में युद्धवर्णन
मराठा फौज के अत्याचार